امشي وراك وكاتني السكوت وابد ما اسئل عن دربك وين يمشيني
وانة كلب طفل حيل اخاف واظلم ظـلام ليـلك يفلان ارجع وين يودينـــي
لساني ما يطخ لسانك مستحيل واكابر وامشي بس خوفي هو يحجيني
إذا تسئلني اشلونك اكلك مو زين واذا كتلي خايف اكلك حيل ماذينــي
واذا تكلي مرتاح يا راحة هاي واذا تكلي متونس طول السهر عاميني
واذا تكلي دربنة حلو وهم نرجع بعد اكلك ما معقولة الشافتة عينــي
طريقك نحس كلة سواد ومسدود مابيه نهاية واني اشفت من سنيني
دخليني اتونس بحياتي يمعود شلي بطريقك الظلم ارجـــوك خليـنـي
حتى نهارك ليل وبليلك ماكو كـَمر واشوف الدرب بليل حتى يدلينــي
جان يومي و نهاري اشكد حلو وحتى ليلي حلو لأن بكتاباتة يسليني
خلي نرجع بنص الدرب ارجوك واذا ترفض وحدي ارجع ارجوك خليني